CELEX: 62021TN0413
Language: fi
Date: 2021-07-10 00:00:00
Title: Asia T-413/21: Kanne 10.7.2021 – Feralpi v. komissio

25.10.2021   
            
            
               FI
            
            
               Euroopan unionin virallinen lehti
            
            
               C 431/40
            
         
      Kanne 10.7.2021 – Feralpi v. komissio
      (Asia T-413/21)
      (2021/C 431/48)
      Oikeudenkäyntikieli: italia
      
         Asianosaiset
      
      
         Kantaja: Feralpi Holding SpA (Brescia, Italia) (edustajat: asianajajat G. Roberti ja I. Perego)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  i) velvoittamaan SEUT 266 artiklan 2 kohdan, SEUT 268 artiklan ja SEUT 340 artiklan 2 kohdan nojalla Euroopan unionin, jota edustaa Euroopan komissio, korvaamaan kantajalle vahingon, joka johtuu siitä, ettei komissio ole maksanut sakolle viivästyskorkoja, jotka on SEUT 266 artiklan nojalla maksettava unionin tuomioistuimen 21.9.2017 antaman kumoamistuomion C-85/15 P täytäntöönpanemiseksi; vahingon määrä on seuraava:
                  
                              a)
                           
                           
                              viivästyskorko 10 250 000 euron suuruiselle sakolle, jonka kantaja maksoi tilapäisesti, 4.3.2010 ja 26.10.2017 väliselle ajanjaksolle; viivästyskoron määrä saadaan soveltamalla Euroopan keskuspankin (EKP) perusrahoitusoperaatioille vahvistamaa (1 prosentin suuruista) korkoa, joka oli voimassa 1.3.2010, korotettuna 3,5 prosenttiyksiköllä, ja määrästä vähennetään jo saadut pankin korot, yhteensä 3 204 301,82 euroa, tai toissijaisesti soveltamalla unionin yleisen tuomioistuimen mahdollisesti määrittämää muuta korkoa
                           
                        
                              b)
                           
                           
                              viivästyskorko edellä a kohdassa tarkoitetulle määrälle 26.10.2017 lukien siihen asti, kunnes määrä on tosiasiallisesti maksettu, tai toissijaisesti 16.3.2021 lukien, siihen asti, kunnes määrä on tosiasiallisesti maksettu; viivästyskoron määrä saadaan soveltamalla edellä a kohdassa selostettua korkoa tai vaihtoehtoisesti unionin yleisen tuomioistuimen mahdollisesti vahvistamaa muuta korkoa
                           
                        
            
                  —
               
               
                  ii) kumoamaan SEUT 263 artiklan 4 kohdan nojalla päätöksen, joka sisältyy komission budjettipääosaston 30.4.2021 päivättyyn kirjeeseen (Ref. Ares(2021)2904279), jolla hylättiin mainittujen korkojen korvaamista koskeva vaatimus, jonka Feralpi Holding S.p.A. esitti 16.3.2021
               
            
                  —
               
               
                  iii) velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Vahingonkorvauskanteensa tueksi kantaja vetoaa yhteen ainoaan kanneperusteeseen, joka perustuu siihen, että komissiolla on velvollisuus maksaa sopimussuhteen ulkopuolisen vastuun perusteella SEUT 266 artiklan toisen kohdan, SEUT 268 artiklan ja SEUT 340 artiklan toisen kohdan nojalla kantajalle korvaus, jonka määrä vastaa sakolle, jonka määrä palautettiin kantajalle, SEUT 266 artiklan nojalla unionin tuomioistuimen 21.9.2017 antaman kumoamistuomion C-85/15 P täytäntöönpanemiseksi laskettavien viivästyskorkojen määrää ja mainitulle määrälle maksettavan viivästyskoron määrää.
      Kumoamiskanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka perustuu perustelujen puuttumiseen
                  
                              —
                           
                           
                              Budjettipääosaston kirjeen perusteluista ei käy ilmi syitä, joiden vuoksi se katsoo, että kantajan oikeus nostaa kanne on vanhentunut.
                           
                        
            
                  2.
               
               
                  Toinen kanneperuste, joka perustuu SEUT 266 artiklan ja unionin tuomioistuimen perussäännön 46 artiklan rikkomiseen
                  
                              —
                           
                           
                              Päivämäärä, josta budjettipääosasto katsoo vanhentumisen alkavan, perustuu SEUT 266 artiklan ja unionin tuomioistuimen perussäännön 46 artiklan virheelliseen tulkintaan.
                           
                        
            
                  3.
               
               
                  Kolmas kanneperuste, joka perustuu SEUT 266 artiklan sekä asetuksen N:o 966/2012 (1) ja asetuksen N:o 1268/2012 (2) rikkomiseen ja virheelliseen soveltamiseen
                  
                              —
                           
                           
                              Budjettipääosasto on viitannut säännökseen, joka ei ole enää voimassa, ja joka tapauksessa asetuksen N:o 966/2012 ja asetuksen N:o 1268/2012 asianmukaisia säännöksiä on sovellettava SEUT 266 artiklan mukaisesti eivätkä ne vapauta komissiota sille kuuluvasta velvollisuudesta.
                           
                        
            
         (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1).
      
         (2)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 012, L 362, s. 1).